কাল কোনওভাবেই পুনর্নির্বাচন হচ্ছে না। পরশুদিন গণনাও কার্যত অসম্ভব। নির্বাচন কমিশন সূত্রে এমনই ইঙ্গিত। পদত্যাগের আগে সুশান্তরঞ্জন উপাধ্যায় কয়েকটি বুথে পুর্ননির্বাচনের নির্দেশ দিয়েছিলেন। কিন্তু জারি হয়নি নোটিফিকেশন। ফলে, ভোটগ্রহণের প্রস্তুতি ঘিরে পুরোপুরি অন্ধকারে কমিশনের কর্মীরা। নির্বাচন কমিশনার হিসাবে দায়িত্ব নেওয়ার পর এনিয়ে এখনও কোনও মন্তব্য করেননি আলাপন বন্দ্যোপাধ্যায়।  
 ওয়েব ডেস্ক: কাল কোনওভাবেই পুনর্নির্বাচন হচ্ছে না। পরশুদিন গণনাও কার্যত অসম্ভব। নির্বাচন কমিশন সূত্রে এমনই ইঙ্গিত। পদত্যাগের আগে সুশান্তরঞ্জন উপাধ্যায় কয়েকটি বুথে পুর্ননির্বাচনের নির্দেশ দিয়েছিলেন। কিন্তু জারি হয়নি নোটিফিকেশন। ফলে, ভোটগ্রহণের প্রস্তুতি ঘিরে পুরোপুরি অন্ধকারে কমিশনের কর্মীরা। নির্বাচন কমিশনার হিসাবে দায়িত্ব নেওয়ার পর এনিয়ে এখনও কোনও মন্তব্য করেননি আলাপন বন্দ্যোপাধ্যায়।   কমিশনের কর্মীদের মতে,এখনও পর্যন্ত যা পরিস্থিতি, তাতে কোনওমতেই আগামিকাল ভোট করা সম্ভব নয়। অন্যদিকে, কমিশনার হিসাবে দায়িত্ব নেওয়ার পরই পরিবহণ সচিবের পদ থেকে ইস্তফা দিলেন আলাপন বন্দ্যোপাধ্যায়। আপাতত মুখ্যসচিব সঞ্জয় মিত্র, পরিবহণ সচিবের অতিরিক্ত দায়িত্ব সামলাবেন।    তিন পুরসভার ভোটপর্বে নাটকীয় মোড় নিয়েছিল। চাপের মুখে শেষপর্যন্ত পদত্যাগ করলেন রাজ্য নির্বাচন কমিশনার সুশান্তরঞ্জন উপাধ্যায়। ভোটপ্রক্রিয়া অসম্পূর্ণ রেখে এভাবে নির্বাচন কমিশনারের ইস্তফা এককথায় নজিরবিহীন। এজন্য শাসকদলের দিকেই ঘুরিয়ে আঙুল তুলেছিলেন  বিদায়ী কমিশনার।